DI PULAU MANHATTAN,
TERDAPAT DUA SKUAD DETEKTIF YANG DIKHASKAN UNTUK KES HOMISID:
MANHATTAN UTARA DAN MANHATTAN SELATAN.
MEREKA MENYIASAT PEMBUNUHAN YANG PALING KEJAM DAN SUKAR.
INI KISAH MEREKA.
Ada situasi yang kita harap takkan berlaku.
Kejadian di bilik itu bukan sesuatu yang kita boleh lupakan.
Saya tiba untuk syif saya sebagai pengurus malam di Soho House
pada hari Khamis, 9 Disember 2010.
Soho House ialah kelab persendirian,
sangat eksklusif kepada industri seni, filem dan muzik.
Bukan untuk orang awam.
Beberapa jam selepas syif saya,
semasa saya memeriksa senarai semak saya untuk malam itu,
saya terima panggilan tentang kebocoran air
di dalam bilik seorang tetamu.
Kami mula jejak kembali punca kebocoran itu,
di mana akhirnya ia membawa saya ke bilik Sylvie.
Sylvie Cachay pereka pakaian renang yang muda dan meningkat naik
yang pernah bekerja dengan jenama
seperti Victoria's Secret dan Tommy Hilfiger.
Dia kian dikenali
dan bermasa depan yang cerah.
Dia ahli yang sempurna untuk Soho House.
Kami ketuk pintu. Tiada jawapan.
Saya dapat buka pintu.
Apabila saya nampak Sylvie berada di dalam tab mandi,
tenggelam di bawah air,
reaksi pertama saya adalah untuk keluarkan dia daripada tab.
Saya goncangkan dia. Saya cakap dengan dia.
Saya periksa nadi. Tiada nadi.
Kemudian, saya mula lakukan CPR.
Saya arahkan rakan sekerja untuk hubungi 999
ketika saya cuba menyedarkan dia,
menjerit supaya dia sedar.
Ya.
Tugas kami adalah untuk memastikan anda boleh tidur pada waktu malam.
Penting bagi sebuah keluarga untuk tahu pembunuh saudara mereka.
Belas kasihan kepada mangsa perkara paling penting.
Saya suka membongkar sesuatu.
Apa sebenarnya terjadi?
Kita nak tahu hal sebenar.
Itulah tugas detektif.
Naluri kita membantu orang.
Di Bandar Raya New York, NYPD…
inilah impiannya.
9 DISEMBER 2010
3:00 PAGI
Malam itu sejuk.
Sunyi-sepi. Tiada apa-apa berlaku.
SARJAN NYPD (BERSARA)
Telefon berdering.
Sarjan muda daripada Presint 6 telefon.
Dia kata, "Ya, saya nak beritahu awak awal-awal."
"Kami ada wanita muda mati di dalam tab di Soho House."
Dia kata, "Nampaknya dia lemas."
Saya kata, "Dia disahkan mati?"
"Dia disahkan mati."
Dia kata, "Awak rasa ini satu masalah?"
Saya kata, "Ya."
"Sebab agak sukar untuk lemas di dalam tab mandi."
"Kami dalam perjalanan. Sediakan lokasi."
Skuad detektif presint NYPD beroperasi
dari pukul 8:00 pagi ke pukul 1:00 pagi dalam dua syif.
Tapi pada pukul 1:00 pagi, jenayah tak berhenti.
Jenayah berlaku sepanjang masa.
Jadi, kami ada unit "jaga malam".
Kita boleh keluar dan buat kerja detektif, kemudian kita serahkannya kepada kru pagi.
JALAN 59
Manhattan terbahagi kepada dua daerah, Manhattan Utara, Manhattan Selatan.
Saya dalam jaga malam Manhattan Selatan.
Saya burung hantu. Saya lahir pada tengah malam.
Saya sukainya.
Ada pepatah, "Tiada perkara baik berlaku selepas tengah malam."
Memang betul pun.
Soho House ialah kelab yang sangat mewah dan eksklusif.
Bukan sembarangan orang boleh masuk dan kata, "Saya nak jadi ahli."
Ada proses penilaian, dan ahlinya hanya boleh direkomen.
Ia sangat mewah.
Mungkin bukan tempat yang saya boleh tinggal,
tapi itulah hakikatnya.
Apabila kami tiba di Soho House,
saya bersama ambulans, kereta polis dan kami.
Tak ramai orang di sana.
Bilik itu tak besar.
Ada katil besar,
tapi tiga kaki di depan katil
ada tab mandi besar berbentuk mangkuk.
Pengurus hotel sudah keluarkan wanita itu daripada tab.
Kami dimaklumkan tentang identiti mangsa.
Sylvie Cachay, wanita, 33 tahun.
Dia terbaring, di depan tab.
Dia pakai baju panas,
seluar dalam dan jam Rolex.
Biasanya ia bukan barang yang kita pakai di dalam tab mandi.
Saya jenis yang cepat curiga.
Saya tak suka orang mati di dalam tab mandi.
Ada beberapa botol pil di atas kaunter.
Saya rasa pil antikemurungan.
Adakah orang ini terlebih dos dan lemas di dalam tab mandi?
Kita tak tahu.
Saya panggil pegawai pemerintah Presint 6.
Skuad detektif presint itu menguruskan segalanya di kawasan geografi itu.
Tommy Jones, Bobby Moller, detektif hebat yang dah lama saya kenal.
Mereka datang ke lokasi jenayah.
Kami ada buat penangkapan pada malam sebelumnya
dan bekerja lewat malam.
Jadi, kami pergi ke Soho House.
Ia sangat luar biasa.
Melihatkan jenis pelanggan kelab itu, perkara begini biasanya tak berlaku.
Kami diberi taklimat oleh sarjan jaga malam, Pete Panuccio.
Ia mencurigakan, tapi kami tak tahu apa yang kami ada.
Kami cari darah. "Ada darah?" Tiada darah.
Tangan dia nampaknya ada luka gigitan, yang pelik.
Apabila perkara begini berlaku, skuad homisid akan dipanggil.
Mereka yang buat siasatan
dan mereka membantu dalam apa cara sekalipun.
Terutama sekali, Detektif Al Titus, lelaki yang hebat.
Saya uruskan banyak kes dengan dia.
Siasatannya cukup teliti.
Kami ada sepasukan detektif dalam kes ini.
Ia kes besar sebab ia tempat yang mewah.
Ada unsur selebriti dalam kes ini.
Jadi, pasti akan ada pihak media
dan lebih banyak tekanan
untuk mencari jawapan secepat mungkin.
Unit CSI mula ambil gambar lokasi jenayah,
ambil cap jari di seluruh tab
dan ambil sampel DNA daripada tab dan paip pada tab.
Satu benda yang saya perasan, sepasang stoking basah di atas lantai.
Bukan jenis stoking
yang seorang wanita muda dan bergaya akan pakai.
Ia stoking lelaki kelabu.
Kami kata, "Okey. Apa yang berlaku?" Apa yang terjadi? Dia bersama siapa?"
Antara orang pertama yang kami soal ialah Bryan Alvarez,
pengurus malam Hotel Soho House.
Detektif bertanya, "Apa yang berlaku?"
"Siapa Sylvie? Adakah dia bersama tetamu?"
Serta garis masa saya memasuki bilik dan melihat Sylvie di dalam tab.
Kami diberitahu bahawa dia daftar masuk dengan teman lelakinya, Nicholas Brooks,
pada kira-kira pukul 12:30 pagi.
Sylvie dan teman lelakinya, Nick daftar masuk ke hotel malam itu,
sebaik sebelum saya mulakan syif saya.
Salah satu kelebihan Soho House
ialah mereka ada banyak kamera pengawasan.
Kami dapat melihat videonya.
Sylvie nampak tak stabil. Dia agak letih.
VIDEO PENGAWASAN
Sylvie beritahu rakan sekerja saya yang dia ambil ubat tidur
dan dia tak sihat. Dia perlukan bantuan ke biliknya.
Jadi, Nicholas duduk dan daftar masuk.
Pekerja hotel itu kata, "Saya akan bawa kamu ke bilik."
Video pengawasan menunjukkan Sylvie Cachay dibantu untuk ke atas.
PEKERJA HOTEL
Ia menunjukkan Nicholas Brooks keluar dan masuk bilik hotel
beberapa kali selepas mereka daftar masuk, yang agak pelik.
Video pengawasan juga menunjukkan
Nicholas Brooks tinggalkan bilik hotel kali terakhir pada 2:18 pagi.
2:18 PAGI NICK TINGGALKAN BILIK HOTEL
Kemudian, pada pukul 2:51 pagi, pengurus datang untuk periksa kebocoran.
Saya tanya Bryan Alvarez kalau dia nampak Nicholas Brooks
selepas dia terjumpa Sylvie Cachay.
Saya jelaskan kepada detektif yang dia sudah tiada di sini. Dia keluar.
Dia daftar masuk dengan seseorang, dan lelaki itu sudah tiada di sana.
Lelaki itu tinggalkan hotel,
yang mula kelihatan seperti lokasi jenayah.
Ya, ia mencurigakan.
Kami perlu siasat kenapa dia tiada di sana. Dia ke mana?
Keutamaan kami adalah untuk mencari teman lelakinya.
Kami rancang untuk menyiasat di bar-bar di kawasan itu.
Pada pukul 5:30 pagi, saya berdiri di lobi…
2 JAM DALAM SIASATAN
…dan dia berjalan melalui pintu depan.
Pengurus hotel kata, "Itulah orangnya."
Kami pandang dia, dan matanya merah.
Dia nampak sangat kusut.
Dia nampak mabuk, atau khayal, atau kedua-duanya.
Jelas sekali dia keluar untuk berparti.
Saya pandang bawah. Dia tak pakai stoking.
Ia berada di dalam bilik itu, sebuah lokasi jenayah.
Stoking lelaki kelabu.
Saya perkenalkan diri kepada pemuda ini.
Saya tanya nama dia dan dia jawab, "Nama saya Nicholas Brooks."
Saya kata, "Adakah awak lelaki
yang daftar masuk ke hotel dengan Sylvie Cachay?"
Dia kata, "Ya." Saya kata, "Okey, saya ada berita buruk."
Saya kata, "Kami jumpa Sylvie di bilik di dalam tab mandi,
tak bertindak balas
dan dia sudah meninggal dunia."
Dia tak rasa sedih.
Dia tak pernah cakap, "Apa yang terjadi?"
Tapi mungkin dia berkelakuan pelik sebab dia mabuk.
Saya kata kepada Nicholas, "Kami perlu cakap dengan awak,
siasat tentang teman wanita awak."
"Kita perlu kembali ke pejabat kami dan siasat apa yang berlaku di sini."
Nicholas Brooks setuju untuk ikut kami.
Saya letakkan Nicholas di bilik soal siasat.
Saya kata, "Awak perlu beritahu saya di mana awak malam ini,
beritahu saya apa yang berlaku malam ini."
Dia cuma…
tergagap-gagap, sangat khayal
dan matanya terpejam.
Saya takkan dapat jawapan daripada lelaki ini.
Dia tak waras.
Jadi, saya suruh dia tidur sebentar.
"Kami akan tanya awak nanti."
Saya tak nak soal sesiapa
yang tak faham apa yang saya cuba tanya atau cakap.
Walaupun ia melambatkan proses, lebih baik begitu.
Dia pun tertidur.
Kalau perkara itu berlaku kepada kita, kita akan bersedih,
menangis dan tak boleh tidur. Dia bukan begitu.
Perkara pertama kami mahu buat adalah untuk beritahu keluarga Sylvie.
Memberitahu pun dah cukup sukar.
Saya ada anak perempuan. Saya selalu memikirkan pihak keluarga.
Kerana mereka tinggal di Virginia, saya tak boleh jumpa mereka sendiri,
yang saya lebih suka buat.
Jadi, kami berhubung dengan Jabatan Polis Virginia.
Mereka jumpa keluarganya
dan mengesahkan yang keluarganya sudah diberitahu.
Saya terima panggilan daripada mak saya,
tidak keruan, menangis…
ABANG SYLVIE
…memberitahu saya Sylvie telah dibunuh.
Ia sangat teruk. Ia…
bukan sesuatu yang saya jangka akan dengar.
Saya dan adik saya membesar di McLean, Virginia,
sebuah pinggir bandar Washington, D.C.
Ayah tiri saya orang Peru, sama seperti ibu saya.
Jadi, Sylvie ialah anak perempuan dua orang Peru.
Dia sangat bercita-cita tinggi, mewakili budaya
dan cuba menerapkan budaya dalam kerjanya sebanyak mungkin.
Saya bekerja di New York.
Kami luangkan semua hari cuti kami bersama
dan hubungan kami sangat baik.
Saya berjumpa detektif.
Saya perlu kenal pasti adik saya melalui gambar.
Kita sentiasa berharap
ada yang tak benar dalam apa yang diberitahu kepada kita.
Sehinggalah kita nampak sendiri.
Parut kita kekal.
9:00 PAGI 6 JAM DALAM SIASATAN
Menjelang pagi, wartawan mula datang, kamera televisyen.
Trak ada di merata-rata tempat.
Leftenan saya masuk.
Dia kata, "Heboh betul di bawah."
"Pergilah tengok."
Ada trak media dari satu hujung blok ke hujung yang lain.
Apabila mayatnya dibawa ke pejabat Pegawai Perubatan,
semua orang sibuk dengan kamera.
Pereka fesyen Sylvie Cachay, 33 tahun,
ditemui mati di Soho House yang mewah.
Fikirkanlah.
Seorang wanita muda yang berjaya dan cantik
ditemui mati di dalam tab mandi di Soho House.
Ia cerita berkepentingan awam. Saya faham.
Tabloid suka cerita begini.
Saya cakap dengan hampir semua saluran berita.
Tambah lagi tekanan.
Saya lebih suka kalau mereka tak tahu selama enam atau lapan jam lagi
untuk beri semua orang masa untuk memulakan siasatan.
Pada waktu pagi,
Nicholas bangun akhirnya.
Dia keluar dan kata, "Detektif, boleh kita bercakap?"
Saya kata, "Ya."
Nicholas berkata Sylvie dan dia sudah bercinta selama enam bulan.
Mereka kerap berpisah dan kembali bersama. Ia bukan hubungan yang baik.
Nicholas beritahu saya
malam itu dia sepatutnya jumpa Sylvie di apartmennya untuk makan malam.
Dia ke sana.
Mereka berasmara.
Selepas itu, dia nyalakan lilin di belakang katilnya
dan letakkannya di atas platform betul-betul di belakangnya.
Sylvie dah makan ubat tidur.
Nicholas pergi mandi.
Dia dengar penggera asap berbunyi.
Apabila dia keluar, tempat itu penuh dengan asap.
Seluruh katil terbakar.
Dia menerpa ke arah Sylvie, menerpa ke arah katil
dan padamkan api sebaik mungkin.
Rambut Sylvie hangus.
Sylvie kata, "Saya ahli Soho House."
"Kita tak boleh tinggal di sini. Bau asap tak bagus untuk kita."
Nicholas juga berkata Sylvie hadapi kesukaran
menuruni tangga dari apartmen ke jalan
disebabkan ubat yang dia ambil itu.
Mereka masuk ke dalam teksi dan pergi.
Saya betul-betul nak tahu, "Bagaimana sikap awak?"
"Kamu berdua gaduh?"
Dia kata Sylvie gelisah, menyumpah dia sepanjang jalan.
"Saya tak sangka awak khayal tak ingat dunia.
Awak bakar seluruh tempat."
Sylvie marah. Mereka tiba di Soho House.
Dia kata, "Kami naik ke bilik. Pengurus bawa dia ke katil."
"Dia kata dia mungkin nak mandi."
VIDEO PENGAWASAN
"Saya nak makan."
"Saya naik ke restoran di atas, pesan makanan."
Turun semula ke biliknya, beritahu Sylvie yang dia nak keluar.
Saya kata, "Okey, awak kata dia nak mandi. Dia mandi, tak?"
Dia kata, "Entah, saya dah keluar."
"Awak sentuh tab itu?"
"Awak isi air untuk dia?"
Kalau dia nak mandi, mungkin dia tolong isi air.
Dia kata, "Tak, dia masih di atas katil."
Menurut Nicholas, dia tinggalkan bilik hotel.
VIDEO PENGAWASAN
Kemudian, dia tinggalkan hotel untuk berparti di sebuah bar berdekatan,
dengan lelaki yang dia baru jumpa di lobi bernama David Raleigh,
sehingga dia kembali ke hotel semasa kami nampak dia.
Saya tanya dia, "Awak buat apa-apa kepada Sylvie
sebelum awak keluar dengan lelaki ini?"
Dia jawab, "Tak."
Tiada kerisauan dalam suaranya. Tak risau dia mungkin ditimpa masalah.
Raut wajahnya tenang dan dingin.
Saya rasa dia ada buat sesuatu.
Tapi kami belum dapat tahu apa yang berlaku di bilik itu.
Jadi, Nicholas tinggal di balai polis buat masa itu.
Kami mula soal siasat David Raleigh,
individu yang Nicholas Brooks kata
melepak dengan dia malam itu.
11:00 PAGI 8 JAM DALAM SIASATAN
Saya dengar ketukan pintu.
Bunyinya kuat. Saya terus berlari ke pintu.
SAKSI
Saya buka pintu. Ada dua orang detektif.
Mereka tanya saya, "Awak kenal Nicholas Brooks?"
Saya kata, "Oh!"
"Ya, saya jumpa dia malam tadi. Kami minum."
Mereka beritahu saya seorang gadis ditemui mati
di dalam tab mandi di Soho House.
Teman lelakinya ialah Nicholas Brooks.
Detektif suruh saya datang ke balai dan bercakap dengan mereka.
2:18 PAGI 8 JAM SEBELUM ITU
Malam itu, bar Soho House sedang ditutup
dan saya masih mahu berparti.
Jadi, saya singgah di meja depan.
Ada lelaki keluar daripada lif.
Dia kata kepada penyambut tetamu, "Saya cari tempat untuk minum."
"Bar ditutup. Di mana saya boleh minum?"
Penyambut tetamu itu pandang saya,
pandang dia dan kata, "Dia nak keluar minum. Ikutlah dia."
Saya tanya, "Awak nak pergi?" Dia jawab, "Ya."
Kami tiba di bar. Kami minum dan berbual.
Kemudian, dia beritahu saya tentang teman wanitanya
dan berbual dengan saya tentang cintanya yang abadi kepadanya.
Dia ceritakan kisah kebakaran di apartmen mereka itu.
Dia kata teman wanitanya sedang tidur di bilik hotel.
Dia kata, "Saya patut telefon teman wanita saya dan pastikan dia okey."
Dia hubungi nombornya dan panggilan tak dijawab.
Dia kata, "Dia tak jawab."
Saya kata, "Mestilah, sebab dia tidur."
Tapi dia kata dia nak pergi. Kami ucap selamat malam dan dia pergi.
Tiada apa-apa yang luar biasa.
Ia mengesahkan cerita Nicholas Brooks.
Paling tidak, nampaknya cerita yang dia beritahu kami itu benar.
Masih ada kemungkinan kes ini kes bunuh diri.
PRESINT 6 JABATAN POLIS BANDAR RAYA NEW YORK
Saya perlu tahu siapa Sylvie Cachay.
Bagaimana keadaan fikirannya?
Saya dah soal siasat keluarga dan kawan-kawan Sylvie Cachay.
Saya tahu mereka beremosi.
Mereka beritahu saya yang dia alami kemurungan.
Saya kenal Sylvie Cachay pada tahun 2009
sebab dia ambil saya bekerja sebagai pelatih di Anne Cole Swimwear.
Semasa Sylvie ambil saya bekerja, kami terus serasi.
Kami akan kongsi sebotol wain dan berbual.
RAKAN & MENTI SYLVIE
Sylvie ialah kawan, bos dan mentor saya.
Saya menghormati dia. Dia sangat bijak.
Pada tahun 2006, dia lancarkan pakaian renangnya sendiri.
Dia ditampilkan dalam Vogue, InStyle, Sports Illustrated.
Keluarga kami meraikan setiap pencapaian.
Kami sangat bangga dengan dia.
Melancarkan jenama sendiri sebagai pereka ibarat mimpi jadi kenyataan.
Malangnya, Sylvie terpaksa bubarkan syarikatnya
disebabkan kejatuhan ekonomi 2008-2009.
Pelabur yang membiayai dia ada pelaburan lain di dunia.
Orang sangat berhati-hati dengan pelaburan baharu ketika itu.
Dia perlu kembali bekerja di Anne Cole. Dia suka bekerja di Anne Cole.
Kami seronok, tapi kita akan rasa seakan-akan mundur
selepas sudah berjaya.
Saya rasa setiap hari dia fikirkannya.
Saya rasa dia sangat tertekan. Dia sangat resah.
Dia makan ubat untuk baiki hidupnya
dan jadi lebih produktif.
Mereka tanya kalau Sylvie nak bunuh diri.
Jawapannya tidak. Tidak sama sekali.
Kegagalan bisnes Syla menyebabkan kemurungan dan kesedihan,
tapi tak pernah melumpuhkan dia.
Sentiasa ada rancangan untuk masa depan.
Semasa kami bekerja pada waktu siang di Anne Cole,
kami akan pergi ke studio corak dan pilih corak untuk Anne Cole.
Kami juga akan beli corak untuk Syla.
Impiannya tak mati, cuma "terhenti".
Menyoal siasat pelatihnya, Heather, sangat menarik.
Dia memberi saya maklumat yang sangat khusus
tentang hubungan Sylvie dan dengan siapa dia bercinta.
Sekitar tahun 2008, Sylvie putuskan pertunangan dengan seseorang.
Dia akhirnya memutuskan hubungan dengan tunangnya
kerana ia terlalu membebankan dia
seiring dengan apa yang dia hadapi dengan bisnesnya.
Selepas itu, Sylvie bercinta.
Dia bertemu Nicholas pada Jun 2010…
6 BULAN SEBELUM ITU
…semasa dia sedang keluar,
melepak dengan kawan, berhibur pada malam hari.
Tak lama kemudian,
mereka bersiar-siar dekat rumahnya di SoHo.
Anjingnya, Pepper, dilanggar kereta.
Nick dukung anjingnya dan balutinya dengan kot.
Dia ada di sisinya ketika itu.
Sylvie sangat sedih.
Saya rasa insiden itu menjadi ikatan trauma baginya.
Saya tak rasa dia akan bercinta dengannya
kalau bukan kerana insiden itu, sebab Nick sangat muda.
Waktu itu, dia 33 tahun. Saya rasa Nick 24 tahun.
Mereka mula meluangkan hampir setiap hari bersama.
Nick bermalam di rumahnya.
Mereka mula tinggal bersama. Nick selalu bermalam di sana.
Tapi ada tanda-tanda amaran, mungkin selepas dua bulan bercinta.
Sylvie bingung sebab Nick tak bekerja.
Dia jemu melihat Nick hisap ganja sepanjang hari,
tak bekerja.
Dia merungut tentang hakikat bahawa dia selalu bayar untuk segalanya.
Dia panggil Nick "anak".
Kawan-kawannya kata, "Awak perlu berpisah dengan dia."
"Putus saja. Dia tak bagus untuk awak."
Dia berpisah dengannya. Saya rasa hal itu sukar untuk dia.
Ingatan terakhir saya tentang dia adalah pada pagi sebelum dia mati.
Dia kata, "Dia nak saya jumpa dia."
"Saya nak jumpa dia di rumah saya dan kami akan duduk di tangga."
"Dia ada surat untuk saya. Saya takkan benarkan dia naik."
Mengetahui bahawa Nicholas Brooks dan Sylvie Cachay bertemu di apartmennya,
serta betapa bergolaknya hubungan itu,
saya rasa seperti ada yang tak kena.
Jadi, kami perlu pergi ke apartmen itu, lihat apa yang terjadi pada malam itu.
Semasa kami masuk ke dalam apartmen,
ada bukti jelas wujudnya kebakaran.
Ada bau asap.
Katil itu terbakar.
Ada segumpal rambut terbakar di atas katil.
Apa yang Nicholas Brooks beritahu Tommy benar-benar berlaku malam itu.
Kemudian, kami temukan
nota yang mereka tinggalkan untuk satu sama lain.
BAWA SAYA KELUAR!
Dia beritahu Nick, "Kalau awak tak jadi lebih romantik,
awak takkan ada dalam hidup saya lagi."
Dia ada banyak permintaan.
Perkara-perkara mudah. "Peluk saya selepas seks."
"Bawa saya keluar." "Kalau awak guna sesuatu, ganti."
"Jangan asyik hisap ganja." "Jangan asyik minum."
Seakan-akan seorang ibu memberitahu dia,
"Lebih baik awak baiki diri, atau hubungan ini takkan berhasil."
SYLVIE SAYANG, SAYA MINTA MAAF
Surat daripada Nicholas mengandungi permohonan maaf,
berjanji untuk menjadi lebih baik, minta dia tak putus asa dengannya.
CINTAMU, NICK
Ia beri kami contoh tentang apa yang buat dia jatuh hati berulang kali.
Ada satu lagi nota Sylvie yang menyatakan
yang dia syak Nicholas curi wang daripadanya.
Kami temukan penyata bank Sylvie Cachay.
Nicholas bayar pelacur dengan kad kreditnya.
Bagi saya, Nicholas sangat biadab
kerana memanggil pelacur dan gunakan wang Sylvie untuk bayar.
Kemudian, kami temukan satu e-mel
dan kami gelarnya e-mel "pergi mati".
DARIPADA: "SYLVIE" KEPADA: "NICHOLAS BROOKS"
Dia tulis e-mel kepada Nick dan dia sangat marah.
Dia kata, "Saya dapat tahu tentang awak. Saya tahu apa yang awak buat."
"Saya akan laporkan kepada polis dan syarikat kad kredit."
SIAPLAH AWAK
Ia membawa kepada motif tertentu.
BERGEMBIRA DI PENJARA
Hal itu boleh jadi pencetus
yang menyebabkan Nicholas buat keputusan untuk membunuh dia.
Kami tanya orang di bangunan apartmennya untuk siasat
jika sesiapa dengar apa-apa malam itu.
Salah seorang jiran berkata mereka dengar pertengkaran.
Mereka dengar orang menangis dan bunyi hentakan,
seperti orang jatuh ke lantai atau sesuatu yang berlaku.
Ada pergaduhan, pertengkaran, kebakaran.
Beberapa jam kemudian, Sylvie Cachay ditemui mati.
Semuanya lebih jelas.
Kami fikir, "Ini mungkin kes homisid,
tapi kita tak boleh tuduh orang tanpa keseluruhan bukti."
Kami masih perlu siasat sampai habis, siasat apa yang berlaku.
VIDEO PENGAWASAN
Kami mula siasat latar belakang Nick.
Ia mula memberi kami penjelasan yang lebih baik.
Kami dapat tahu dia anak keluarga berada.
Ayahnya,
penulis dan penggubah lagu bernama Joseph Brooks,
yang tulis lagu dan filem You Light Up My Life,
dan memenangi Anugerah Akademi. Lagu itu terkenal.
Kau
Kau menerangi hidupku
Saya rasa ia antara lagu paling teruk dalam sejarah.
Ia dimainkan di radio, di setiap stesen, sepanjang masa.
Kau menerangi hidupku
Saya kata, "Ya Tuhan."
Walaupun dia dikenali kerana lagu itu,
dia dikenali kerana sisi gelapnya juga.
PRESINT 19
Sekitar tahun 2008, saya berkhidmat di Presint 19.
Saya pegawai kanan dalam skuad detektif di sana.
Antara tugas saya adalah untuk menyemak
semua aduan yang masuk.
Nama Joe Brooks mula muncul.
Saya nampak banyak aduan untuk rogol.
Skuad mangsa khas uruskan kes-kes begitu.
Akhirnya saya telefon skuad mangsa khas.
Saya tanya, "Ada perogol gila yang berkeliaran bebas
di kawasan Presint 19 yang saya patut risaukan?"
Mereka kata, "Lelaki ini perogol bersiri."
"Ini sebahagian daripada siasatan yang masih dijalankan."
Peguam Daerah Manhattan mendakwa Joseph Brooks
atas 91 tuduhan merogol.
Joseph Brooks letakkan iklan dalam Craigslist.
Dia cuba mencari pelakon-pelakon wanita baharu
untuk dilatih oleh pemenang Anugerah Akademi.
Dia yakinkan mereka untuk datang ke rumahnya.
Dia akan beri mereka dadah, kemudian rogol mereka.
Joseph Brooks didakwa
atas serangan seksual terhadap ramai wanita,
dan menunggu perbicaraan.
BAPA
Mengetahui latar belakang Joseph Brooks
buat saya tertanya-tanya jika saya sedang berhadapan
dengan jenis individu yang sama dalam diri Nicholas Brooks.
ANAK LELAKI
Dari segi perwatakan, ke mana tumpahnya kuah kalau tak ke nasi.
3:00 PETANG 13 JAM DALAM SIASATAN
Semasa pemeriksaan latar belakang, kami juga dapat tahu bahawa ayah Nicholas
telah sediakan apartmen untuk dia semasa dia di sekolah menengah.
Ayahnya selalu bawakan dia pengiring.
Dia belajar daripada ayahnya cara mencari pelacur
sebab ayahnya buat begitu.
Ia menggambarkan hubungan anak dan ayah yang sangat aneh,
tapi kami juga dapat tahu bahawa ayahnya mengawalnya
melalui wang.
Syarat Joseph Brooks kepada Nicholas
ialah dia tak boleh berhubung dengan ibu atau kakaknya.
Sebaik saja dia dapat tahu yang Nicholas hubungi ibunya,
Joseph Brooks buang dia daripada wasiat dan tabung amanah
sekitar tahun 2009, 2010.
Jadi, pemuda ini kini hidup
tanpa sebarang sumber kewangan yang dia sudah biasa ada.
Kalau dia mahukan wang sekarang,
dia perlu bekerja, atau tumpang duit orang lain.
Apabila dia jumpa Sylvie, dia berduit. Sylvie akhirnya sekat dia daripada duit.
Nicholas mungkin rasa penipuannya dah terbongkar
dan dia perlu buat sesuatu
sebab Sylvie ugut untuk laporkan kepada polis.
BERGEMBIRA DI PENJARA.
Kes-kes begini buat kita bersemangat.
Saya mungkin berjaga 24 jam, malah lebih.
Kita tak rasa penat.
Momentum kes yang buat kita tak berhenti kerja.
Kami semua kembali ke Presint 6.
Kami perlu meneliti semua bukti.
Jadi, kami mula melihat rakaman pengawasan sekali lagi
dan mula melihat garis masanya.
Ada sesuatu yang kami terlepas pandang? Sesuatu yang kami tak nampak?
VIDEO PENGAWASAN
Kami sahkan bahawa Nicholas Brooks
tinggalkan bilik hotel pada pukul 2:18 pagi,
kemudian turun ke lobi dan bertemu David Raleigh.
Sebelum pengurus datang
untuk periksa kebocoran pada pukul 2:51 pagi,
tiada orang lain masuk ke bilik atau keluar dari bilik.
Kami perlukan bukti bahawa apabila Sylvie mati,
Nicholas masih berada di dalam bilik.
Jadi, kami dapatkan akses kepada rekod telefon hotel,
lalu alibi Nicholas Brooks musnah.
Sebaik kami siasat rekod panggilan kepada meja depan,
kami mula sedar
yang dia bukan pergi sahaja pada pukul 2:18 pagi.
Sebelum dia pergi, ada panggilan dibuat kepada meja depan
yang sangat menarik.
Kami nampak panggilan telefon
tentang kebocoran daripada tetamu bilik di bawah
dibuat pada pukul 2:11 pagi.
Kami semak imbasan kad biliknya, yang memberitahu kami
bahawa Nicholas Brooks berada di dalam bilik
semasa kebocoran itu berlaku.
Ada air melimpah. Ia sudah berada di atas lantai.
Ia sudah meresap ke bilik hotel lain.
Jadi, dia berada di sana ketika Sylvie di dalam tab.
Dia menipu kami selama ini.
Jadi, dalam kes ini, dengan bedah siasat,
kami akan tahu lebih banyak tentang apa yang berlaku kepada Sylvie.
Penemuan penting dalam bedah siasat ini
ialah tanda jari pada leher, serta lebam.
Dia alami pendarahan petekia di bawah kelopak mata.
Maknanya, ada aliran darah yang tersumbat
pada lehernya.
Kemudian, paru-parunya dipenuhi air,
menunjukkan dia masih hidup ketika dia lemas.
Apabila laporan toksikologi diterima,
ia menunjukkan setiap ubat dalam sistemnya berada pada tahap terapeutik.
Ubat yang diberi preskripsi.
Tiada dos berlebihan dalam ubatnya yang boleh membunuhnya.
Maksudnya, ia bukan kes bunuh diri, bukan kemalangan.
PUNCA KEMATIAN DICEKIK
Cara kematiannya ialah homisid.
Kami juga terima laporan DNA.
Ada DNA di dalam tab itu, dan ia milik Nicholas Brooks.
Profil DNA di dalam tab mungkin tak bermakna apa-apa.
Dia berada di dalam bilik. Mungkin dia gunakan tab itu.
Tapi dia dengan tegas menafikan dia pernah mendekati tab itu.
Apa yang kami percaya berlaku
adalah apabila mereka akhirnya sampai ke Soho House,
ada pergaduhan antara mereka.
Pergaduhan memuncak dan Nicholas hilang kawalan.
Brooks memegang leher dia,
tolak dia ke dalam tab mandi, menahannya di dalam air.
Dia sedut air itu.
Dia lemas.
Dia juga dicekik.
Nicholas, awak cekik teman wanita awak?
- Awak yang buat, Nick? - Awak bunuh Sylvie?
Kami tangkap Nicholas Brooks
dan kami hantar dia ke pusat tahanan kami.
Dia beritahu saya, "Saya ada duit."
Saya fikir, "Dia cuba merasuah aku?"
Saya balas, "Apa maksud awak? Awak ada duit?"
Dia kata, "Ya,
tapi saya tak boleh dapatkannya sebelum pagi."
Saya kata, "Awak tak perlukan duit sekarang."
Dia kata, "Saya perlukannya untuk bayar perlindungan."
Saya kata, "Perlindungan apa yang awak maksudkan?"
Dia kata, "Pejuang ketuanan kulit putih."
Saya kata, "Kenapa cakap begitu?" Dia kata, "Saya peminat Oz."
Saya rasa dia maksudkan rancangan Oz.
Saya kata, "Awak takkan ke Oz."
"Awak akan ke Pusat Tahanan Bandar Raya New York."
Saya mula sedar yang dia tak tahu cara dunia ini berfungsi.
Saya cuma rasa pelik.
Ketika itu, Jabatan Pemulihan bawa dia pergi
dan itu kali terakhir kami bercakap.
Selepas penangkapan Nicholas Brooks,
kami dapat tahu bahawa ayahnya akan dibicarakan.
Namun, dia bunuh diri.
PENGGUBAH LAGU BUNUH DIRI DI TENGAH-TENGAH TUDUHAN SEKS
Peguam Joseph Brooks mewakili kes Nicholas Brooks.
BANGUNAN MAHKAMAH JENAYAH
7 JUN 2013 PERBICARAAN BERMULA
Hujah pihak pembela ialah Sylvie mengalami kemurungan.
Dia ambil ubat.
Dia terlebih dos ubat itu selepas dia masuk ke dalam tab dan lemas.
Ibu dan ayahnya terbang dari Virginia
untuk bertentang mata dengan Nicholas Brooks.
Saya tak nampak sebarang penyesalan. Dia tak pandang saya atau suami saya.
Dia tak berdepan dengan kami. Dia tak peduli.
Adik saya seorang yang hebat.
Nyawanya diragut secara tragis
oleh parasit masyarakat ini.
Dia perlu bertanggungjawab atas nyawa anak saya yang indah.
Kami diberitahu oleh Pejabat Peguam Daerah yang perbicaraan sudah tamat.
Nicholas Brooks didapati bersalah
dan dipenjarakan 25 tahun sehingga seumur hidup.
PENJARA 25 TAHUN SEHINGGA SEUMUR HIDUP UNTUK 'TIKUS' YANG BUNUH SYLVIE
Saya kasihan akan keluarga Cachay.
Dia tak patut mati.
Orang patut pakai pakaian renang dia.
Dia patut disanjung dalam industri fesyen.
New York sayang dia, dan dia New York.
Adik saya menjadikan hidup ini seronok.
Saya dan orang di sekelilingnya bertambah baik
dan buat perkara lebih besar sebab wujudnya dia.
Saya rindu kegembiraan dan semangat yang dia bawa.
Dia cuma sangat baik. Manusia yang cantik luar dan dalam.
Dia akan jadi mentor saya selamanya.
Kes Sylvie ialah kes terakhir saya sebagai detektif.
Saya bersara tak lama selepas kes ini.
Saya ada dua anak perempuan.
Saya betul-betul terkesan.
Meragut nyawa seseorang
dan bersikap dingin tentangnya selepas itu…
Mungkin sebab didikan dia,
tapi ia bukan alasan untuk bunuh seseorang,
terutamanya orang yang kita cinta.
Pada April 1989, kami ada kes pejoging Central Park yang terkenal.
Pejoging yang dirogol dan diserang teruk.
Ia kes besar kerana tempat kejadiannya Central Park
dan kerana jenayahnya yang dahsyat.
ROGOL DAN AMUK
Lima pemuda disabitkan bersalah.
Budak-budak ini dikenali sebagai Central Park Five.
Ketidakadilan yang dilakukan perlu diundurkan,
tapi bukan itu saja.
Ada mangsa lain dalam apa yang kita gelar
"kes pejoging Central Park".
Dia suruh mak saya pilih, "Mata atau anak-anak kau?"
"Mata atau anak-anak kau"
ialah sesuatu yang saya tak pernah dengar penjenayah lain cakap.
Dia mula memotong bawah dan atas mata saya.
Dia cuma suka keganasan.
Tengah hari itu indah.
Kita tak terfikir ia akan berlaku hari itu.
Semua orang ada kes yang menghantui mereka.
Kes itu menghantui saya.
Terjemahan sari kata oleh Siti Salmi ereka.